จำคุกนอกเรือนจำ
ช่วงนี้มีข่าวเรื่องการนิรโทษกรรมผู้กระทำความผิดทางการเมือง รวมทั้งคดีหมิ่นพระบรมเดชานุภาพ การขอออกกฎหมายปรองดองเพื่อลบล้างความผิดทางอาญา รวมทั้งมีการแก้ไขรัฐธรรมนูญเพื่อปูทางไปสู่การออกกฎหมายนิรโทษกรรม ล่าสุดมีกฎกระทรวงซึ่งออกโดยอาศัยอำนาจตามประมวลกฎหมายวิธีพิจารณาความอาญาให้กำหนดหลักเกณฑ์และวิธีการจำคุกโดยวิธีการอื่น ไม่ต้องติดคุกอยู่ในเรือนจำ ก็อาจจะทำให้นักโทษทางการเมือง เช่น กำนันเป๊าะ นายวัฒนา อัศวเหม หรือ พ.ต.ท.ทักษิณ ชินวัตร อาจเข้าไปใช้ช่องทางดังกล่าวก็เป็นได้ แต่สิ่งที่น่าจะเป็นห่วงคืออาจจะมีการทุจริตช่วยเหลือพวกพ้องหรือเห็นแก่เงิน โดยเจ้าพนักงานที่เกี่ยวข้องในการรับรองนักโทษเพื่อให้สามารถไปติดคุกนอกเรือนจำได้ ซึ่งต้องระมัดระวังเป็นอย่างมากเพื่อไม่ให้ใช้ช่องว่างของกฎหมายหากิน
28 มี.ค. 2556

ช่วงนี้มีข่าวเรื่องการนิรโทษกรรมผู้กระทำความผิดทางการเมือง รวมทั้งคดีหมิ่นพระบรมเดชานุภาพ การขอออกกฎหมายปรองดองเพื่อลบล้างความผิดทางอาญา รวมทั้งมีการแก้ไขรัฐธรรมนูญเพื่อปูทางไปสู่การออกกฎหมายนิรโทษกรรม ล่าสุดมีกฎกระทรวงซึ่งออกโดยอาศัยอำนาจตามประมวลกฎหมายวิธีพิจารณาความอาญาให้กำหนดหลักเกณฑ์และวิธีการจำคุกโดยวิธีการอื่น ไม่ต้องติดคุกอยู่ในเรือนจำ ก็อาจจะทำให้นักโทษทางการเมือง เช่น กำนันเป๊าะ นายวัฒนา อัศวเหม หรือ พ.ต.ท.ทักษิณ ชินวัตร อาจเข้าไปใช้ช่องทางดังกล่าวก็เป็นได้ แต่สิ่งที่น่าจะเป็นห่วงคืออาจจะมีการทุจริตช่วยเหลือพวกพ้องหรือเห็นแก่เงิน โดยเจ้าพนักงานที่เกี่ยวข้องในการรับรองนักโทษเพื่อให้สามารถไปติดคุกนอกเรือนจำได้ ซึ่งต้องระมัดระวังเป็นอย่างมากเพื่อไม่ให้ใช้ช่องว่างของกฎหมายหากิน
กฎกระทรวงกำหนดหลักเกณฑ์และวิธีการจำคุกโดยวิธีการอื่นที่สามารถจำกัดการเดินทางและอาณาเขต พ.ศ. 2556 ประกาศในราชกิจจานุเบกษา เมื่อวันที่ 22 มี.ค. 2556
ข้อ 1 “ผู้ถูกจำกัด” หมายความว่า ผู้ซึ่งศาลมีคำสั่งให้จำคุกโดยวิธีการอื่นที่สามารถจำกัดการเดินทางและอาณาเขตของผู้นั้น
“การจำกัดการเดินทางและอาณาเขต” ให้หมายความรวมถึงคำสั่งศาลให้จำคุกโดยวิธีการห้ามออกนอกเคหสถานหรือสถานที่อื่นใดในช่วงเวลาที่กำหนดโดยใช้อุปกรณ์อิเล็กทรอนิกส์
“อุปกรณ์อิเล็กทรอนิกส์” หมายความว่า เครื่องอุปกรณ์รับส่งสัญญาณอิเล็กทรอนิกส์ หรือเครื่องมือใดๆ ที่ใช้ติดตามตัว หรือที่ใช้สวมใส่ข้อมือ ข้อเท้า หรืออวัยวะส่วนอื่นใดของผู้ถูกจำกัด รวมทั้งระบบอิเล็กทรอนิกส์ที่สามารถใช้ตรวจสอบหรือจำกัดการเดินทางและอาณาเขตของผู้ถูกจำกัดได้
“เจ้าพนักงาน” หมายความว่า ผู้บัญชาการเรือนจำ หรือเจ้าพนักงานผู้มีหน้าที่จัดการตามหมายจำคุก
“พนักงานเจ้าหน้าที่” หมายความว่า ผู้ซึ่งรัฐมนตรีว่าการกระทรวงยุติธรรมแต่งตั้งให้ปฏิบัติการตามกฎกระทรวงนี้
ข้อ 2 ในการยื่นคำร้องต่อศาลเพื่อขอให้มีการจำกัดการเดินทางและอาณาเขตแก่ผู้ซึ่งต้องจำคุกผู้ใด ให้เจ้าพนักงานคำนึงถึงเหตุจำเป็นซึ่งรวมถึงเหตุดังต่อไปนี้
(1) ผู้ซึ่งต้องจำคุกจะถึงอันตรายแก่ชีวิตถ้าต้องจำคุก
(2) ผู้ซึ่งต้องจำคุกจำเป็นต้องเลี้ยงดูบิดา มารดา สามี ภริยา หรือบุตร ซึ่งพึ่งตนเองมิได้และขาดผู้อุปการะ
(3) ผู้ซึ่งต้องจำคุกเจ็บป่วยและต้องได้รับการรักษาอย่างต่อเนื่อง
(4) ผู้ซึ่งต้องจำคุกมีเหตุควรได้รับการทุเลาการบังคับให้จำคุกด้วยเหตุอื่นๆ
ข้อ 3 ในการยื่นคำร้องตามข้อ 2 ให้เจ้าพนักงานผู้ร้องขอเสนอแนวทางปฏิบัติ เงื่อนไขหรือแผนดำเนินการประกอบการพิจารณาของศาลด้วย
ข้อ 4 แนวทางปฏิบัติ เงื่อนไข หรือแผนดำเนินการตามข้อ 3 เจ้าพนักงานผู้ร้องขออาจเสนอเงื่อนไขห้ามมิให้ออกนอกเคหสถานหรือสถานที่อื่นใดในช่วงเวลาที่กำหนด ร่วมกับการใช้อุปกรณ์อิเล็กทรอนิกส์ก็ได้
ข้อ 5 ให้เจ้าพนักงานจัดให้มีพนักงานเจ้าหน้าที่ตรวจสอบผู้ถูกจำกัดตามสมควร เพื่อมิให้บุคคลใดดัดแปลง ทำให้เสียหาย ทำลาย เคลื่อนย้าย หรือถอดอุปกรณ์อิเล็กทรอนิกส์ไม่ว่าด้วยกรณีใดๆ เพื่อมิให้มีการบังคับตามคำสั่งศาล
ในกรณีที่พบว่ามีเหตุตามวรรคหนึ่ง หรือเหตุอื่นใดที่ทำให้อุปกรณ์อิเล็กทรอนิกส์ชำรุดเสียหายหรือไม่สามารถใช้บังคับได้ตามคำสั่งศาล ให้พนักงานเจ้าหน้าที่รายงานต่อเจ้าพนักงานทราบทันที
ข้อ 6 เพื่อประโยชน์ในการปฏิบัติตามกฎกระทรวงนี้ ให้พนักงานเจ้าหน้าที่มีหน้าที่ดังต่อไปนี้
(1) ตรวจสอบข้อเท็จจริงหรือพฤติการณ์ ในกรณีมีเหตุอันควรสงสัยว่าผู้ถูกจำกัดฝ่าฝืนเงื่อนไข หรือสอบถามบุคคลที่อยู่ในที่นั้นๆ เพื่อรวบรวมข้อมูลหรือหลักฐานเกี่ยวกับสภาพความเป็นอยู่ อุปนิสัยและความประพฤติของผู้ถูกจำกัด
(2) รายงานข้อเท็จจริง หรือพฤติการณ์เปลี่ยนแปลงไปจากเดิม อันเป็นเหตุควรแก้ไขเปลี่ยนแปลงการจำกัดการเดินทางและอาณาเขตของผู้ถูกจำกัดแก่เจ้าพนักงานทราบเพื่อดำเนินการต่อไป
(3) สอบถาม แนะนำ ช่วยเหลือผู้ถูกจำกัดตามที่พนักงานเจ้าหน้าที่เห็นสมควรในเรื่องความประพฤติและการประกอบอาชีพ
(4) ตรวจสอบการดำเนินการตามแนวทางปฏิบัติ เงื่อนไข และแผนดำเนินการที่ศาลให้ความเห็นชอบตามข้อ 3
ข้อ 7 ให้รัฐมนตรีว่าการกระทรวงยุติธรรมมีอำนาจออกระเบียบหรือประกาศ เพื่อกำหนดอุปกรณ์อิเล็กทรอนิกส์ที่สามารถใช้ตรวจสอบหรือจำกัดการเดินทางและอาณาเขตของผู้ถูกจำกัดหน่วยงานที่รับผิดชอบ หรือเงื่อนไขอื่นใด เพื่อดำเนินการให้เป็นไปตามกฎกระทรวงนี้
กฎกระทรวงฉบับนี้ จะมีส่วนช่วยแก้ไขปัญหานักโทษล้นคุกได้ เพราะทุกวันนี้นักโทษล้นคุกเป็นเท่าตัว ส่วนใหญ่มาจากคดียาเสพติดเกือบทั้งนั้น